LidanRubinov/Halacha-QA huggingface dataset:
שאלה: נכים בבית הכנסת: האם מותר לנכה בכיסא גלגלים לשמש שליח ציבור בבית כנסת? האם יש מחלוקת בין אשכנזים לספרדים בנושא?
תשובה: עקרונית הוא יכול אולם כבוד הצבור מחייב ש"ץ העומד על רגליו.
שאלה: לשחק בקליקס בשבת : האם ניתן לשחק במשחק הקרוי "קליקס" בשבת? מדובר במשחק בו מתחברים חלקים אחד לשני (מעין לגו רק עם חיבור חזק יותר).
תשובה: מותר לשחק במשחק זה, מפני שזהו בנין ארעי העשוי להסתר בו ביום, ואף אם הילד משאיר אותו כך למספר ימים, אין בזה איסור. (מקורות: שו"ע או"ח סי' שיג סע' ו, במשנ"ב שם ס"ק מה, פסת"ש שם) הרב אלחנן לוין
שאלה: כלל ופרט וכלל: התורה נדרשת בכלל ופרט וכלל, האם זה מדאורייתא?
תשובה: כן. המידות האלה הם מדאורייתא, הרי מוציאים על ידם גם דינים שהם נפקא מינה להלכות שבת והלכות אחרות. באותם הדורות, כשהתעוררה בעיה הלכתית, ידעו לפשוט אותה במידות שהתורה נדרשת. מחתימת התלמוד אנחנו לא נמצאים ברמה כזאת שאנחנו לבדנו נדרוש פסוקים. היום כשמתעוררת בעיה, גדולי ישראל פותרים את הבעיה מתוך התלמוד ולא בעזרת דרשות. יש לנו ירידת הדורות בתורה.
שאלה: ברית בשבת לנולד בניתוח קיסרי: תינוק שנולד בשבת בניתוח קיסרי, האם הברית תתקים בשבת? ומדוע?
תשובה: כתוב בתורה: "אישה כי תזריע וילדה זכר.ביום השמיני ימול בשר ערלתו" - ומכאן אמר רב אסי (מסכת שבת קלה,א), שרק מי שאמו טמאה לידה צריך למול אותו בשמיני אבל מי שאין אמו טמאה לידה אין חייבים למול אותו בשמיני, ובניתוח קיסרי אין טומאת לידה (יש בדרך כלל טומאת נדה). והגמרא העמידה את דבריו במחלוקת תנאים. ומאחר ונחלקו הפוסקים כיצד לפסוק להלכה לכן לכתחילה מלים אותן בשמיני אבל אינו דוחה שבת (שולחן ערוך אורח חיים, שלא, ה).
שאלה: להתגלח בל"ג בעומר: יום שני יש את ערב ל"ג בעומר, האם מותר להתגלח? הבנתי רק מהמחמירים שמחכים עד שבועות ולפני זה אסור.
תשובה: האשכנזים מותרים להתגלח ביום שלישי בבוקר והספרדים ביום רביעי בבוקר. הנוהגים כמו האר"י מתגלחים רק בשבועות.
שאלה: נטילת ידיים איך וכמה?: אני די מבולבל מהנושא. א.איך אני נוטל ידיים לאחר ההשכמה של בוקר? ב.איך אני נוטל ידיים לאחר יציאתי מבית הכיסא? ג.איך אני נוטל ידיים לפני ברכה על הפת? בבקשה ממך לפרט בכל אחד מן השאלות האם לסרוגין או רציף. מראש על עזרתך.
תשובה: א. מיד כשאדם קם בבוקר עליו לומר "מודה אני...". לאחר מכן הוא צריך ליטול את ידיו שלוש פעמים לסירוגין (ימין, שמאל וחוזר), אם הוא צריך לשירותים לא יברך כלל. ולאחר שיצא מהשירותים יטול ידיו שוב שלוש פעמים לסירוגין ויברך על נטילת ידיים וברכת "אשר יצר" (אם לא ברך כבר). ב. לאחר בית הכיסא אין צריך ליטול ידיים מנטלה אלא מספיק לשטוף בברז אולם יש מחמירים ליטול שלוש פעמים לסירוגין מנטלה. ג. יש ליטול על כל יד פעם אחת, תחילה ימין ואחר כך שמאל. יש הנוהגים ליטול פעמיים על יד ימין ואח"כ פעמיים על יד שמאל.
שאלה: להטריח את הקב"ה: האם יש מקום "להטריח" את ה בכל מיני בקשות קטנות שלי? מצד אחד הוא אבא, אבל מצד שני הוא גם מלך.
תשובה: הדבר החשוב הוא להרבות במילוי הבקשות של הקב"ה מאיתנו ולמעט בבקשות פרטיות מד' אלא לבקש על הכלל כולו. וכאשר נוהגים כך רבונו של עולם יודע מה חסר לכל אחד והוא משלים חסרונו מבלי שיבקש. כאשר יעקב אבינו ברח מעשיו אחיו יצא לחרן הוא בקש מד' את מה שהכרחי "ונתן לי לחם לאכול ובגד ללבוש ושבתי ב לבית אבי" והקב"ה נתן לו עושר רב.
שאלה: קיום עבירות בשמחה או בעצבות: יהודי מחליט לעשות עבירה שבין אדם למקום, בדיעבד מה עדיף, לשמוח בעשיית העבירה ולהיות בטוב לבב או לעשותה בעצבות?
תשובה: אין ספק שגם כאשר עושה אדם עבירה יעשה זאת כמי שכפאו שד, ירגיש שהוא עושה זאת כנגד מה שבאמת היה רוצה לעשות. הרהורי תשובה בעת עשיית העבירה הם יוכלו לאחר מכן להתעורר ולהתגבר ולעשות תשובה.
שאלה: יינות שלא עברו ביעור: יש לי שני יינות שלא עברו ביעור. מה ניתן לעשות, האם עדיין ניתן לבער או שיש לזרוק אותם?
תשובה: נחלקו בשאלה זו האחרונים. דעת החזו"א לאיסור ודעת הגרי"מ טיקוצ'ינסקי זצ"ל להקל, על כן כיוון שהספק הוא רק בשאלה של קנסות חכמים, יש להקל כדעת בעל ספר השמיטה ולהפקיר את היינות כעת ולאחר מכן אפשר לשתות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: משניות מצוירות בשבת: האם מותר ללמוד בשבת במשניות המצוירות, מדין של שטרי הדיוטות?
תשובה: שטרי הדיוטות הם ענייני מסחר ואגרות אין איסור ללמוד תורה ולא להסתכל בציורים העוזרים ללימוד. (שולחן ערוך אורח חיים שז, יג. שמירת שבת כהלכתה פרק כט, מד-נ)
שאלה: להסתפר ולשמוע מוזיקה בל"ג בעומר: יש לי שאלה מתי מותר להסתפר אחרי צאת לג בעומר או יום אחרי המדורות? קציצת ציפורניים? ואותו דבר גם לגבי מוזיקה מתי מותר לשמוע האם אפשר לשמוע בזמן המדורה? ואם זה חשוב אני ממוצא מזרחי(חצי טורקי וחצי מרוקאי)
תשובה: לקצוץ ציפורניים מותר. מנהג הספרדים שמנהגי הספירה ממשיכים עד ל"ד בעומר בבוקר, ולכן: השנה אין להסתפר ולשמוע מוזיקה עד יום רביעי בבוקר. בילקוט יוסף (מועדים, מנהגי הספירה, סעיף לו) מתיר לנגן בכלי נגינה לכבוד ההילולא של רבי שמעון בר יוחאי.
שאלה: לחגוג ימי הולדת : רציתי לברר, האם נכון שליהודים יש איסור או מניעה לחגוג ימי הולדת?
תשובה: אין מניעה לחגוג ימי הולדת ובמיוחד לא לילדים. כמו כן, אין חובה לחגוג יום הולדת אלא יש המציינים יום זה כיום של שמחה על החיים שה' נתן לך וכיום חשבון נפש על מעשייך בשנה החולפת.
שאלה: הכנה מקודש לחול לפני זמן רבינו תם: אני נוהג להוציא את השבת בזמן רבינו תם. השבת הזו לאחר תפילת ערבית של מוצאי שבת קודש (השבת בזמנה הרגיל כבר יצאה אך רבינו תם טרם יצא) אדם מבית הכנסת ביקש ממני, כיוון שהייתי בן הבודדים שיכול, לעזור לו. היו אנשים מבוגרים או צעירים שהלכו. הוא היה צריך להעביר מבית הכנסת שתי שולחנות אליו הביתה שממש נמצא סמוך לבית הכנסת. הפעולות שנעשו הם הרמת השולחן ע"י שנינו עד לביתו. העברת השולחנות נעשתה לצורך הילולות רשב"י, הם עושים אצלם בבית לאנשי בית הכנסת. חשבתי על זה שזה הכנה לצורך חול ובכל זאת, בטיפשותי, עזרתי לו. בשולחן השני הוא חיפש משהו אחר ולא מצא. הצעתי בטיפשותי עוד הפעם שאעזור לו והעברנו את השולחן השני. זה ממש חורה לי מה שעשיתי, זה לא אני. מה הדין הרב? האם זה באמת איסור? האם יש חשש הכנה משבת לחול? ושוב אציין כי שבת לפני זמנה הרגיל כבר יצאה אך עדיין לא יצא רבינו תם, ואני נוהג להוציא את השבת ברבינו תם.
תשובה: הגר"א והגאונים מסבירים שכל זמן ר"ת אינו לפי אופק ארץ ישראל אלא אולי לפי אופק אירופה. גם אם אתה מחמיר - תחמיר במלאכות דאורייתא אבל הכנה מקודש לחול היא דרבנן ולא צריך להחמיר בזה.
שאלה: השבת אבידה של שטר כסף: מצאתי על המדרכה שטר כסף של 200 ש"ח. לא נראה באזור אדם אשר שטר זה שייך לו. האם אני יכולה להשתמש בכסף כבשלי?
תשובה: שטר כסף הוא דבר שאין בו סימן, והמדרכה אף היא איננה מקום שנחשב כסימן, לכן בהחלט את יכולה לקחת את הכסף לעצמך. הרב ניר אביב
שאלה: כלאיים בגינה קטנה: יש לי גינה קטנה בגודל כ 30 מ"ר ונטעתי בה: רימון, זית, 3 גפנים, 5 אתרוגים ו2 בננות ועוד שיחי עגבניות וזרעוני אבטיח ובמרכז יש דשא. הבנתי שיש צורך בהרחקה אבל כבר שתלתי. מה ההרחקה המינימלית שאני יכול לעשות, והאם ניתן להקל לספרדים על איזו שיטות ניתן לסמוך כדי לעשות שינוי מינמלי המתחייב עפ"י ההלכה?
תשובה: לא הבנתי כיצד הייתה השתילה. העיקרון הוא שצריך להיות בין שתיל עגבניות, אבטיח והבננות לפחות 15 ס"מ בין שתיל לשתיל. לגבי הגפן צריך להרחיק ממנה 60 ס"מ מסביבתה. שאר העצים אין בעיה. בברכת התורה והארץ, הרב יהודה הלוי עמיחי מכון התורה והארץ כפר דרום אשקלון
שאלה: הפסד פירות נטעי רבעי: לכבוד הרב יהודה הלוי עמיחי ראיתי את תשובתך באתר מיום כו ניסן תשס"ט. שבו כתבת שאין איסור הפסד בפירות נט"ר. אולם בחוברת אמונת עתיך מס 43. הביא הר אחיטוב, שיש איסור הפסד פירות כמו בפירות מעש"ש. רצתי לשאול, האם יש ביניכם מחלוקת או שהחזרתם בכם ועכשיו דעתכם שאין איסור הפסד פירות נט"ר? ורבה. וחיזקו ואימצו.
תשובה: דעתי היא שכל זמן שלא הגיעו הפירות לשלב עונת המעשרות אין איסור הפסד בדילול מכמה נימוקים: א. דעת הרמב"ם כפשטותה היא שאין איסור נטע רבעי עד שעת עונת המעשרות. וכפי שהסבירו רוב האחרונים בדעת הרמב"ם (מעש"ש פ"ט ה"ב). ב. גם הר"ש שאוסר הפסד פירות נטע-רבעי (בתו"כ) היינו מכיוון שהוא רוצה להרויח דמי החילול, שהרי כשהוא קוטף את התבואה לפני הבשלתה חילולה זול יותר. אולם משמע שאם לא היה כאן בעיה של זול ויוקר, היה מתיר לקטוף קודם הגעה לעונת המעשרות. ג. דילול איננו הפסד פירות נטע רבעי, שהרי בכך נוצרים פירות שהם קדושים בנטע רבעי, ואין כאן הפסד. (למרות שאפשר לומר גם להיפך). ועל כן יש מקום לדון בהפסד גמור האם מותר או לא, אבל דילול בדואי שיש להקל. ד. אפשר לומר את דברי הרב אחיטוב כדעת טוב לעשות כן, דהיינו לצאת ידי כל חשש (מהדרין), אבל הלכה למעשה אם אדם לא יוכל לגדל פירות רגילים שיוכלו להיות משווקים בשנה הרביעית זה הפסד מרובה ואין צורך להחמיר בכך למגדל פירות. קצרתי ואיני יכול להאריך. בברכת התורה והארץ, הרב יהודה הלוי עמיחי
שאלה: מעשר כספים ומעשרות: קראתי חלק מהתשובות של האתר ורציתי לשאול יותר ספציפית: 1. על מה ניתן לתת מעשר, האם בית כנסת או הוראות קבע לאירגונים ישיבות שונות ניתן להכליל מהמעשר? 2. עד כמה רצוי לתת אם ההכנסה קטנה משמעותית עקב מחלה, האם צריך לתת 10 או יותר פחות? 3. עדיין אין לנו ילדים ורציתי לדעת, אם אני יכול לפתוח חיסכון מחלק מסכום כספי המעשר ללימודיי ילדינו שיהיו ב"ה? 4. שאלה בנושא מעשרות, יש לי כמה עציצים עם תבלינים (זעתר, שיבה, מרווה וכדומה), האם אני צריך להפריש מהם מעשרות? בנוסח רגיל? כמה בדיוק האם לתלוש מהתלוש לתת מעשרות או מהעציץ עצמו כל כמה זמן לתת?
תשובה: 1. כן. 2. החובה לתת מהרווח בניכוי ההוצאות, ואם הרווח קטן גם המעשר קטן בהתאם. 3. גם כשיש לאדם ילדים יש דיונים גדולים בפוסקים אם ובאיזה תנאים אפשרי לחסוך להם מכספי מעשר, קל וחומר למקרה זה. באם הדבר אפשרי, עדיף שתתנו הכל לצדקה ובזכות הצדקה תזכו לבנים ובנות. 4. יש חילוק בין תבלינים שבאים להטעים את המאכל, שמהם אין צריך להפריש, לבין תבלינים שהם מעורבבים עם האוכל, שמהם יש להפריש בלי ברכה. צריך להפריש מהכמות שתלשת לאחר התלישה ולפי הנוסח הרגיל. הרב חיים כץ
שאלה: חתונה באבל: בתי בת 26 התארסה לפני כחודש ותכננה להתחתן בנובמבר אך מצבה של אימי הדרדר והיא לא תחזיק מעמד. האם היא יכולה לתכנן את החתונה הוא שעליה לחכות? ומה איתי, האם אני יכול להשתתף בשמחתה? ומה עם משפחתי, האם הם יכולים להשתתף?
תשובה: באופן עקרוני, וכן במקרה זה, עדיף תמיד להקדים במידת האפשר את תאריך החתונה. מדבריך אני מבין שאמך חיה וקיימת ומן הראוי להתפלל להחלמתה, אפילו במצב המתואר, ולא לעסוק עכשיו במציאות שעדיין לא קיימת. הרב חיים כץ
שאלה: קללה שמשמעותה אינה קללה: האם מותר לומר מילים שמשמעותן אינה שלילת אך בסלנג או בשפת הרחוב הן משמשות לקללה? אם התשובה היא כן, האם יש חילוק בין אם הכוונה היא לקלל או שהכוונה היא בסתם? והאם מותר לומר סתם מילים, בכוונה לקלל?
תשובה: יש שני סוגי איסורים. יש איסור לומר דברים שמשמעותם שתבוא קללה על חברי, זהו דיבור איסור מצד מה שאדם חפץ שיהיה לחבריו רע. ויש איסור מצד ניבול פה. ניבול פה הוא שימוש בדברים צנועים ובדברים שלא ראוי לדבר בהם בצורה זולה. חלק מהזולות היא כשאדם מדבר על חלקים צנועים שיש לאחר כדי לבזות אותו.
שאלה: בקשת סליחה על אמירת : האם צריך לבקש סליחה מרב. כאשר פניתי אל הרב ב" " כאשר הוא בשנת אבל?
תשובה: לא פגעת בו ולכן אינך צריך לבקש סליחה.
שאלה: איך לכתוב שמות רעים: שמעתי שאסור לרשום את המילה שמאל ככה וצריך ככה: שמאול כי זה כמו הסטרא אחרא, האם זה נכון, ומה דעת הקבלה הדעה המחמירה על כך? ועוד שאלה, כיצד הרב ממליץ לרשום את המילה איסלאם ככה: איסלאם או ככה: אסלם?
תשובה: עיקר הקפידה בשמות של מלאכים וכדו' הוא באמירה בפה ולא בכתיבה לכן אתה יכול לכתוב איך שאתה רוצה.
שאלה: נישואין עם ממזר: אני יוצאת עם ממזר. האם אינו יכול להתחתן עם יהודיה כשרה? רב לא יקדש אותנו בחופה? אינו יכול לעשות תיקון? ראיתי באחת מהשאלות שענית עליהן שממזר אכן יכול לטהר את צאצאיו ולעשות תיקון. האם זה אומר שאכן ממזר יכול להתחתן עם יהודיה כשרה?
תשובה: ממזר אינו רשאי לשאת אישה יהודיה רגילה. ניתן לטהר את ילדיו בדרך מסובכת, ע"י נשואין עם גויה העומדת להתגייר ועדיין לא התגיירה.
שאלה: דף תמונה אכיל לעוגה בשבת: ישנם כיום דפים אכילים, העשויים סוכר, עליהם מדפיסים תמונות. הדבר מיועד לקישוט עוגות (וגם קישוט סוכריות). הוראות השימוש בדף מנחות להניח אותו על ציפוי העוגה כדי להדביקו לעוגה כשעה לפני ההגשה, למנוע את המסתו בטרם עת. האם מותר להניח את "הדף האכיל" על העוגה כך שיידבק בשבת?
תשובה: נראה שכן.
שאלה: תור לפי מספר: בושות רבות נגרמו, צעקות אף קללות שמענו בגלל שפלוני לא כיבד את חוקי התור במשרדים, בדואר, ברשתות מזון ועוד. כדי לפתור (חלקית) את הבעיה, הרחיבו פטנט גלגל המספרים וכל אחד עובר כבני מרון על יד הדלפק. חוץ מהשלטת הסדר, פטנט זה נותן לאנשים לעסוק בעיסוקיהם ולהשתלב שוב בתור ואין פוצה פיו ומצפצף. אולם, קרה לי שאיחרתי ומספרי עבר. האם להיכנס בתור בטענה שלמרות שעבר מספרי, המתנתי כמו כולם ומה ההבדל אם עשיתי זאת בפנים או בחוץ (תוך כדי סידורים אחרים), או שהייתי צריך לקחת מספר חדש ולהמתין שוב? (אגב, הבא הרשמי בתור לא נתן לי להשתלב ולא נעים קבל עם ועדה). השאלה היא גם במקרה שפלוני ירצה לטעון בפני אותה הטענה. האם לכבד את המספר שהוא מחזיק בידו או לא?
תשובה: נראה שהנוהג הוא שמי שעבר תורו הפסיד, ולכן תצטרך לקחת מספר חדש. לגבי אדם אחר - אמנם אינך מחוייב לתת לו, כדלעיל, אבל ראוי ויפה לתת לו.
שאלה: "קבלה לעם" - תנועה כשרה או לא?: יש הרבה אנשים שמתלבטים האם התנועה של הרב לייטמן היא תנועה טובה או שמא כת שמטעה את הציבור. האם שייך ללכת לשמוע שיעורים שם, האם זהו תנועה טובה? אם זו תנועה לא טובה, איך אני יכול לעזור לחבר שנתקע שם? ושאלה נוספת, אם זה לא מקום לימוד טהור אלא מקום שמטעה - למה הרבנים הגדולים לא יוצאים נגדם בכל הכח? (אני מכיר אנשים דתיים שהולכים לשיעורים שם.)
תשובה: לא כך לומדים קבלה, בריש גלי, שכל דפכין יתא וילמד. קבלה כשמה כן היא, קבלה של איש מפי איש. הרב בוחר תלמיד מתאים ומלמדו את החוכמה העמוקה בצינעה, באוירה מיוחדת.
שאלה: דיני עלייה לתורה: אני אדם מסורתי ומתפלל בבית כנסת שכונתי.דיברתי עם חבר אשר אמר לי שבבית הכנסת שלו לא נותנים לאדם שלא שומר שבת לעלות לתורה מכיוון שלא מוציא את הציבור לידי חובה. האם הדבר הנ"ל נכון, ואם כן, האם זה כזה חד משמעי או שיש לעניין מס דעות? אצלי בבית הכנסת אני לא יודע האם יש בכלל מניין של שומרי שבת מוחלטים. אני אישית מאוד נפגעתי מדברי חברי, זה נראה לי קצת קיצוני. האם הוא צודק מבחינה הלכתית?
תשובה: אכן אי אפשר להחשיב למניין שבעת הקרואים אדם שמחלל שבת, כגון: שמעשן או נוסע ברכב. אמנם יכולים להעלותו ולהוסיף עוד עולה כי אינו יכול להשלים למנין הקרואים. זהו גדר הלכתי ואין פה מקום להעלב - זה הדין. אם יחליט לשמור שבת - יוכל לעלות שוב לתורה.
שאלה: עוף עם משמש בתוך הסעודה: האם צריך לברך על המשמשים המבושלים עם העוף, אחרי שכבר ברכנו המוציא או שברכת המוציא פוטרת את המשמשים כמו שפוטרת את העוף? (הסתכלתי בסימן מג סעיף ה בקצו"ש גאנצפריד ולא הצלחתי להבין)
תשובה: זה חלק מהאוכל ולכן הברכה של "המוציא" פוטרת גם את המשמש.
שאלה: שבת מלאכת בונה: ידית הדלת, התפרקה בשבת ונפלה,( מדובר בידית המורכבת משני חלקים הנכנסים אחד בתוך השני ואחוזים עם מסמר,וכל השנה הם רופפים ),האם יש אפשרות להשתמש עד מוצ"ש, בחלק אחד של הידית לפתוח ולסגור את הדלת? האם אפשר להחזיר את שני החלקים למקומם בשבת,כיוון שבלי מסמר הם רופפים?
תשובה: לדעת רוב הפוסקים אין אפשרות להשתמש בידית בשבת וגם לא בחלקה, לכן לצורך פתיחת הדלת יש להשתמש במברג. הרב חיים כץ
שאלה: להתחתן עם הבחור הלא מתאים: יצאתי עם בחור במשך כ-4 חודשים עד שנפל לי האסימון עד כמה הוא לא מתאים לי ונפרדתי ממנו. אני מרגישה תסכול מאוד גדול. האם אני עדיין לא בשלה כדי להבין מיהו האדם שיהיה לי טוב איתו ומי לא? האם "נגזר" עליי לצאת עם כל בחור הרבה זמן כדי שיפול לי האסימון שהוא מתאים או לא? איך אני יודעת אם הבחור הוא "האחד והיחיד שלי"? שהרב יבין את חומרת מצבי, כמעט והתארסתי איתו!. נכון שזו הייתה המערכת היחסים הראשונה שלי עם בנים אבל אני חוששת שאולי חלילה אתארס עם אדם שאיננו זיווגי האמיתי. האם באמת אינני בוגרת בשביל להינשא? אני ממש חשה באפיסת כוחות (ומצמררת אותי המחשבה שזה אחרי בחור אחד. מה יקרה כשיהיו עוד בחורים?). ובכלל, למה חשוב להתחתן (מהבחינה האמונית-שליחותית)?
תשובה: אל תבהלי, ה' שומר עלינו ומשגיח שנכרות ברית עם מי שמתאים. לפעמים בפעמים הראשונות שמאד רוצים להתחתן ואין מספיק בהירות למה חשוב, הדברים מתערפלים. ככל שאת מתקדמת אזי את נהיית מודעת יותר ובעז"ה תמצאי את המתאים לך. החשיבות בחתונה היא היכולת ליצור בעולם מקום שהוא שלך ואת מעצבת אותו ובונה אותו ללא השפעת אחרים, זה הבית הפרטי שלך. כל עוד שאת לא נשואה אין לך את מקומך בעולם. לאחר שאדם מתחתן אזי יש לו מקום, יש לו את היכולת לעצב אוירה של חיים לפי מה שבוחר. לאחר שיש לאדם מקום ראוי הוא גם להיות שותף בדבר הגדול ביותר והוא להיות שותף בהבאת נשמות נוספות לעולם.
שאלה: השפעת גורמים על האמונה: אני נמצאת בשלב מאוד מבלבל בחיים. לאחר שסיימתי תיכון נכנסתי למסגרת של שירות לאומי בתחום החינוך המיוחד. פתאום יצאתי לעולם האמיתי ואתה מגלה שלא הכל מושלם ושאתה צריך איזו שהיא מסגרת שתחזיק אותך. אז באמת היה את האורייתות של השירות שמאוד הוסיפו. בסוף השנה נשארתי שנה נוספת בתור עבודה ופתאום אין מסגרת ואתה עובד בחברה, שהדת לא מדברת אליה בכלל, עם חילונים וערבים. במהלך השנה עברתי תקיפה על ידי מישהו מוכר מהאזור. הרגשתי שאין לי כוחות נפשיים להמשיך במקום עבודתי וחזרתי למרכז. כמובן שטיפלתי בזה ועדיין אך אני מרגישה שהכבוד שלי נעלם ושאני פשוט רק חומר וגשמיות. בעקבות המחשבה וההרגשה הזאת איבדתי את הביטחון העצמי שלי ובכלל את הערך שהיה לי לפני כלפיי, ואז עלתה בי השאלה אם אני לא מעריכה את עצמי ומאמינה בי איך אני יכולה להאמין בה שהוא גדול ועצום. אני באה מבית שהאבא מסורתי ואמא ששומרת ומקפידה ואחיותיי נוטות לכיוון החרדי יותר אז מהי הדרך הנכונה? ירדתי מאוד באמונה ובדת פתאום אני לא מקפידה על לבוש ואני הולכת עם חצאיות וחולצות קצרות שאני לא שלמה איתם אבל בכל זאת הולכת איתם ואיבדתי עניין בהמון דברים שבעבר עשו לי טוב. אני כל הזמן מחפשת דברים חומריים כדי להרגיע את עצמי אך אין בזה שוב תוכן ומשמעות כמו הצד הרוחני. כאילו החיים פשוט עוברים לידי ואני לא עושה כלום. נהייתי אנטי קצת בעקבות תגובות הסביבה שהדרדרתי ואני שומעת שיעורים וקוראת שאלות ותשובות באתרים כמו אלה אך עדיין לא מוצאת את עצמי ודרכי אשמח לייעוץ.
תשובה: את מגדירה את הדברים בצורה נבונה. יש לך מודעות עצמית גדולה. ראשית מאוד מובן שהתקיפה תגרום חוסר ביטחון בסביבה וממילא גם חוסר ביטחון עצמי. חוסר ביטחון עצמי גורם לתלותיות בסביבה. תלותיות בסביבה יוצרת דו שיח לא בריא עם הסביבה. זה בא לידי ביטוי או באנטי או לחילופין בניסיון לתשומת לב בדרכים קלות וזולות. זה מה שעבר עליך. השורש כפי מה שאת אומרת זה חיזוק הבטחון העצמי. את צריכה ללכת לטיפול או לחילופין להיות בקשר עם מישהי שיכולה לתת לך כלים לחיזוק הביטחון שלך. מעבר לכך את צריכה להשתדל להיות בסביבה מוגנת ומפרגנת. אני לא יודע עם הסביבה החרדית מתאימה לך. אולי כדאי לחפש חברה ציונית תורנית. סביבה זו היא בדרך כלל גם פתוחה וסובלנית אולם מאידך גם שומרת אל מול כל התרבות המערבית שמפתה אותנו שלא להיות מה שאנו ומעודד אותנו להחצנה. כדאי אולי שתהיי בקשר עם מדרשה לבנות שנמצאת בסביבתך. שם אולי תוכלי למצוא תמיכה וקבוצת התייחסות חיובית. עלי הצליחי.
שאלה: חימום במיקרו טרף: שאלת תגובה לשאלה שנשאלה כבר: האם כוונת הרב בסגירת הכלי, כדי לחממו במיקרו טרף, הוא אטימתו או סגירה רגילה?
תשובה: מספיק לסגור.
שאלה: קיטנה לילדים עם פיגור שכלי: אני מלמדת בבית ספר לילדים עם פיגור שכלי קל-בינוני. בחודש יולי אנחנו עורכים קייטנה בבית הספר. בקייטנה ישנם פעילויות, הצגות וכו. השנה חודש יולי יוצא רובו בזמן בין המצרים. וברצוני לדעת מה מותר ומה אסור. בהתחשב בזה שגם צוות בית הספר צריך להשתתף בשמירה על הילדים. האם יש הבדל בין שלושת השבוע, תשעת הימים ושבוע שחל בו? וברשות הרב אפרט: 1. הצגה בליווי מוזיקה 2. הצגה ללא ליווי מוזיקה 3. מופע מוזיקאלי 4. סרט 5. טיול בטבע 6. יום כיף כגון: באולינג, גן חיות וכו
תשובה: 1. טוב להימנע בתשעת הימים, אם אפשרי. 2. אין בעיה. 3. טוב להימנע בתשעת הימים. 4. מותר. 5. מותר. 6. מותר. הרב חיים כץ
שאלה: הורים: רציתי לשאול בקידוש של שבת, אנחנו מתארחים אצל אמא של בעלי, בעלי מקדש על היין, האם הוא צריך לתת לשתות מהקידוש לי שאני אישתו או לאמו? מי ראשונה?
תשובה: גם אילו בעלך היה רוצה להקדים אותך עליך היה לומר לו תן קודם לאמך. כיבוד אם מוטל על שניכם.
שאלה: מסיר אוזניו משמוע תורה: היום הלכתי לשיעור של רב שלא יצא לי לשמוע אף פעם. ישבתי שם והוא היה קורא מתוך דפים, והרגשתי שזה כאילו הוא בעיקר מקריא. היה חסר לי ת חיבור לאנשים קצת, וזה גם היה מועבר בצורה כבדה קצת שלא מתאימה לי (יותר לבעלי בתים, אני בא מרקע ישיבתי). ניסיתי להקשיב ולא להיות מוטרד אבל ידעתי שיש עוד שעה ומשהו עד סוף השיעור וגם ככה לא התעניינתי כ"כ, אז רציתי לשאול האם יש בזה שעזבתי תשיעור באמצע כי היה לי חנוק "מסיר אזניו משמוע תורה גם תפילתו תועבה"?
תשובה: אם התבטלת מתורה באותה שעה, אכן הסרת אוזנך מדברי תורה. אך אם למדת משהו אחר ביתר חשק, אדרבה קיימת מצות ת"ת כראוי.
שאלה: במה זכה אברהם: נשאלתי ואני מתקשה לתת תשובה מושלמת לשאלה זו - במה זכה אברהם? מה הוא עשה שזיכה אותו כ"כ להיות אבי האומה הישראלית, השורש שהמשיך את השם ואת האדם הראשון? שאלה שניה: מיהו חם ע"פ העמים (יפת - זה המערב, שם - זה היהודים, וחם? - תמיד חשבתי שאלו הערבים - האם זה נכון? ומה עם אדום וישמעאל - זה לא שהם האב טיפוס ליפת וחם?)
תשובה: אברהם הוא עמוד החסד. בעולם שכל אחד חשב על עצמו ועל צרכיו האישים, בעולם שבו עובדים עבודה זרה מהסוג שתוקע את האדם בעצמו ובדמיונותיו, מצליח אברהם אבינו לבסס את עצמו מהעבר השני. אברהם נהיה אישיות שאינה חושבת בקטן על צרכיו האישיים, אברהם מצליח לחשוב בגדול. הוא יוצא למסע שבו הוא יצא נגד האוגאיזים נגד השקיעות של האדם בצרכיו ובעצמו. הוא לוקח על עצמו קודים אתיים מוסריים ואותם הוא מנסה להנחיל לסביבתו. הכנסת אורחים, דאגה לבני משפחה ועוד. חם לפי דברי ח זה האוכלוסיה שישנה באפריקה. זוהי אוכלוסיה שאין לה כישרון לפתח את הרוח העליונה ואת הדעת, אין בה כישרון לפיתוח התרבות הרוחנית והנפשית. אולם יש להם כישרון מיוחד בתחום העבודה. הם יכולים להיות שליחים טובים לארגן ולעבוד בכדי לישב את העולם. כך היה לפני שסנחריב בלבל את אומות העולם. יתכן שיש לכך גם היום שאריות מדפוסי ההתנהגות האלו. אדום וישמעאל אינם אב טיפוס ליפת וחם. הם אומות שמתמודדות אל מול ישראל. אולם מבחינה תרבותית יש לומר שאדום ממשיך את יפת וישמעאל ממשיך יותר את חם.
שאלה: מוסר בדרך הפסיקה: לכבוד הרב יעקב אריאל שליט"א תוך שיחת תלמידים בישיבה עלתה שאלה. אישה הרה שאחזה בולמוס ויש לפנינו שתי חתיכות בשר, אחת בשר נבלת חיה טמאה ואחת נבלת אדם. מה עדיף לאכול? הרי שהנבלה אסורה מן התורה לגמרי ואילו לגבי בשר אדם יש מחלוקת ראשונים ידועה בדבר. שאלה זו אמנם נראית כפלפול בעלמא אך היא חשובה מאוד על מנת להבין ממנה דרך בפסיקה. הפנו אותי לדברי ה"דור רביעי" לחולין שכתב להעדיף את בשר הנבילה על פני בשר האדם מפני שיקולי מוסר בלבד. גישתו של ה"דור רביעי" נראית לא הלכתית לחלוטין, מוסר אינו שיקול הלכתי אלא אם כן הוא מופיע כעיקרון הלכתי כמו: "גדול כבוד הבריות וכו.". הנפקא מינות משאלה זו הם: א. האם יש לערב מוסר בפסיקה ההלכתית כאשר אינו מעוגן כקטגוריה הלכתית? אם כן, באיזה מצבים ובאיזה מינון, ומה מעמדו מול דברי הש"ס והפוסקים? ב. יש האומרים שלעיתים פוסקים יודעים מה תהיה פסיקתם בטרם ירדו לעומק העניין (למשל ב"מנחת יצחק", ח"ט סי קנ ). כיצד ניתן להבין אמירה זו מצד ההלכה?
תשובה: אומנם מבחינת המשקל הפורמאלי של חומרת האיסורים בשר אדם מוגדר כאיסור עשה ובשר נבלה כלא תעשה אך באשר להעדפה לעניין חולה יש משקל גם לתודעתו המוסרית של החולה, וכמו שכתבו הראשונים ביומא (פג, א) שאם נפשו של החולה קצה בנבלה עדיף לשחוט בשבת, נראה שגם כאן נפשו של אדם קצה בבשר אדם מבחינה מוסרית יותר מאשר בבשר נבלה.
שאלה: סיום על מסכת תמיד : האם גם על סיום מסכת תמיד עושים "יומא טובא לרבנן" ושמחה ואפשר גם לעשותה בערב פסח או שא"א כי היא מחוברת למסכת מעילה?
תשובה: אפשר לעשות סיום.
שאלה: תותים: אני מאוד אוהבת תותים. כיצד אפשר לאכול תותים בלי לחשוש מתולעים?
תשובה: א. גם אני ובני ביתי מאד אוהבים תות שדה. ב. נראה שאפשר לאכול אותם מרוסקים לאחר שעשיתם מספר שטיפות טובות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: בגדים חדשים: אני קניתי בגדים חדשים, מה בדיוק אני צריך לברך לפני שאלבש אותם בפעם הראשונה? האם אני מברך על כולם ביחד, או שעל כל בגד בנפרד כשאלבש אותו? האם צריך לעשות משהו חוץ מברכה?
תשובה: מי שקנה בגד חדש ושמח בו מברך כשלובשו לראשונה (אלא אם כן הוא קנה את הבגד מהחנות כבר מתוקן ללבישה והוא שמח בו בקניה ואז ראוי לברך בקניה) ברכת "שהחיינו". אם אתה לובש כמה בגדים חדשים אתה יכול לברך פעם אחת בשביל כל הבגדים אולם אם אתה לובש אותם בפעמים שונות, יש לברך על כל בגד. אין עוד דבר חוץ מהברכה.
שאלה: שידוך במגזר החרדי: בעלי ואני שייכים למגזר הדתי לאומי. לפני מספר שנים, בן משפחה קרוב שלי התחזק והפך חרדי. ברוך ה אדם ירא שמיים ובעל חסד. לצערי, עדיין לא מצא זיווג. באחרונה נחשפתי לנעשה בעניין הזיווג במגזר החרדי והעניין מעורר בי קושי רב וביקורת. אני מוצאת עצמי מרגישה רגש כעס ותיסכול אל מול הסיפורים שהוא מספר לי ומקבל אותם באהבה. לדוגמא, מכיוון שהוא ספרדי,כביכול, חוזר בתשובה מפני שנולד דתי אך לא חרדי, הוא לא "זכאי" לקבל כל אחת!. הוא אדם מבריק, תלמיד חכם, לכל הדעות. כיצד הרב יכול לגרום לי להבין את הנעשה במגזר החרדי? מדוע אדם זה צריך להרגיש סוג ד כי לא נולד חרדי? איפה האפשרות של התיקון, איפה החיזוק על ההתחזקות? במקום זה "מענישים" אותו בהצעות נחותות? מה עניין הפילוג הגדול בין ספרדים ואשכנזים? הדבר חורה לי מאוד! אנא עזור לי להבין העניין.
תשובה: כפי הידוע לך אני לא שייך לציבור החרדי כך שאני לא יכול ללמד זכות מבפנים אולם בכל אופן אנסה ללמד זכות. ראשית, בדברי ח רואים שהתייחסו לנושא של משפחה מיוחסת. לנו הדבר נראה כדבר לא חשוב אולם ח אמרו אין השכינה שורה אלא על משפחות מיוחסות שבישראל, נכון שבגמ' מדובר על יחוס שנוגע להקפדה שלא תהיה תערובת של גרים או ספק ממזרים וכד' במשפחה, אולם בכל זאת אנו לומדים שיש כנראה דברים שיכולים להיבנות בתוך משפחה דווקא ברצף של דורות. מחד חכמים אומרים שבמקום שבעלי תשובה עומדים אין צדיקים גמורים יכולים לעמוד. אולם יש גם מעלות למי שאינו בעל תשובה. למי שגדל מילדותו באוירה של קדושה יש בכל אופן השפעה על התום ועל כך שהדברים נמצאים בו לא בדרך של קנין ומאמץ אלא בדרך של ירושת אבות. יש מעלה לבעל תשובה בגילוי כוחותיו המיוחדים. יש מעלה למי שיש לו גירסא דינקותא שהדברים הם פשוטים וטבעיים אצלו. גם בנוגע להבדלים בין אשכנזים לספרדים זה ענין של התרגלות למסורת שעוברת מדור לדור. טוב עושה קרוב המשפחה שלכם שהוא לא כועס ולא מקפיד על מה שכביכול נעשה לו עוול. אני בטוח שבזכות ענוותנותו יזכה למצוא זיווג הראוי לו מכל הבחינות.
שאלה: לברך על שתיה בתוך הסעודה: האם יש צורך לברך על שתיית מיים או מיץ בסעודה של שבת, אחרי שכמובן ברכנו המוציא והגפן?
תשובה: באמצע סעודה לא מברכים על שתיית משקים למעט על יין, אם לא שתיתם על היין של הקידוש.